**«Қазақстан Республикасының кейбір заңнамалық актілеріне жеке қосалқы шаруашылықтардың қызметі мәселелері бойынша өзгерістер мен толықтырулар енгізу туралы» Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с**  **№** | **Құры-лымдық элементі** | **Қолданыстағы редакция** | **Ұсынылып отырған редакция** | **Негіздеме** |
| 1 | 2 | 3 | 4 | 5 |
| **1. 2003 жылғы 20 маусымдағы Қазақстан Республикасының Жер кодексі** | | | | | |
|  | 12-баптың 37) тармақшасы | 12-бап. Осы Кодексте пайдаланылатын негiзгi ұғымдар  37) өзіндік қосалқы шаруашылық - ауылдық жерде және қала маңындағы аймақта орналасқан жер учаскесінде өз қажеттерін қанағаттандыруға арналған қызмет түрі; | 12-бап. Осы Кодексте пайдаланылатын негiзгi ұғымдар  **37) жеке қосалқы шаруашылық – азаматтың және оның отбасы мүшелерінің елді мекенде орналасқан жер учаскесінде ауыл шаруашылығы өнімін өндіру және қайта өңдеу бойынша өзі тұтынуына және жалдамалы жұмыскерлердің еңбегін пайдаланбай, жеке мұқтаждықтарын қанағаттандыру үшін өткізуіне арналған кәсіпкерлік емес қызмет түрі;** | «Жеке қосалқы шаруашылық» ұғымын толық және егжей-тегжейлі ашу мақсатында осы редакция ұсынылады |
|  | 97-баптың  6-тармағының 1) және 2) тармақшалары | 97-бап. Ауыл шаруашылығы мақсатындағы жер ұғымы және оның құрамы  6. Ауыл шаруашылығы мақсатындағы жер:  1) Қазақстан Республикасы азаматтарына өзіндік қосалқы шаруашылықты, бағбандықты және саяжай құрылысын дамыту үшін жеке меншікке;  2) Қазақстан Республикасының азаматтарына және шетелдік қатысуы жоқ Қазақстан Республикасының мемлекеттік емес заңды тұлғаларына шаруа немесе фермер қожалығын, ауыл шаруашылығы өндірісін жүргізу, орман өсіру, ғылыми-зерттеу, тәжірибе жүргізу және оқу мақсаттары, қосалқы ауыл шаруашылығын, бау-бақша шаруашылығын және мал шаруашылығын жүргізу үшін жер пайдалануға беріледі;  Пайдалануға беру мерзімі кемінде он жылды құрайтын шаруа немесе фермер қожалығын жүргізу үшін жер учаскесін беру жағдайларын қоспағанда, жер учаскесiн көрсетілген мақсаттар үшiн жер пайдалану құқығымен беру мерзiмi кемiнде бес жылды құрайды. Жер учаскесiн осы тармақшада көрсетілген мерзімдерден аз мерзiмге беруге оны алуға мүдделi өтiнiш берушiнiң келiсiмiмен ғана жол берiледi; | 97-бап. Ауыл шаруашылығы мақсатындағы жер ұғымы және оның құрамы  6. Ауыл шаруашылығы мақсатындағы жер:  1) Қазақстан Республикасының азаматтарына жеке қосалқы шаруашылықты, **балық өсіру шаруалығын (акваөсіруді),** бақ шаруашылығын және саяжай құрылысын дамыту үшін жеке меншікке;  2) Қазақстан Республикасының азаматтарына және шетелдік қатысуы жоқ Қазақстан Республикасының мемлекеттік емес заңды тұлғаларына шаруа немесе фермер қожалығын, ауыл шаруашылығы өндірісін жүргізу, орман өсіру, **балық өсіру шаруашылығын (акваөсіруді),** ғылыми-зерттеу, тәжірибе жүргізу және оқыту мақсаттары, қосалқы ауыл шаруашылығын, бау-бақша шаруашылығын және мал шаруашылығын жүргізу үшін жер пайдалануға беріледі;  Пайдалануға беру мерзімі кемінде он жылды құрайтын шаруа немесе фермер қожалығын жүргізу үшін жер учаскесін беру жағдайларын қоспағанда, жер учаскесiн көрсетілген мақсаттар үшiн жер пайдалану құқығымен беру мерзiмi кемiнде бес жылды құрайды. Жер учаскесiн осы тармақшада көрсетілген мерзімдерден аз мерзiмге беруге оны алуға мүдделi өтiнiш берушiнiң келiсiмiмен ғана жол берiледi; | Қазақстанда балық өсіру (акваөсіру) шикізаты мен өнімін ауыл шаруашылығы өніміне қоспаған жағдайда құқықтары бұзылуы мүмкін балық өсіру жөніндегі жеке қосалқы шаруашылықтар бар екенін атап өткен жөн.  Қолданыстағы заңнаманы сәйкестікке келтіру мақсатында балық өсіру (акваөсіру) бағытын енгізу ұсынылады. |
|  | 102-баптың 3 және 4-тармақтары | 102-бап. Жеке қосалқы шаруашылыққа, бағбандыққа, саяжай құрылысына және бау-бақша шаруашылығына арналған жер учаскелерi  3. Қазақстан Республикасының азаматтарына бағбандықпен айналасу, саяжай құрылысы және бау-бақша шаруашылығы үшін жер учаскелері ауыл шаруашылығы мақсатындағы жерден, ауылдық елді мекендердің жерінен және босалқы жерден беріледі.  4. Жеке қосалқы шаруашылық жүргізуге, бағбандықпен айналысуға және саяжай құрылысына арналған жер учаскелерінің меншік иелері болып табылатын азаматтар ортақ мүдделеріне қарай құқықтық жағдайы Қазақстан Республикасының заңдарында айқындалатын жай серіктестіктерге, бағбандық немесе өзге де тұтыну кооперативтеріне бірігуге құқылы. | 102-бап. Жеке қосалқы шаруашылыққа, бағбандыққа, саяжай құрылысына және бау-бақша шаруашылығына арналған жер учаскелерi  3. Қазақстан Республикасының азаматтарына бақ шаруашылығымен айналысу, саяжай құрылысы және бау-бақша шаруашылығы, **балық өсіру шаруашылығы (акваөсіру)** үшін жер учаскелері ауыл шаруашылығы мақсатындағы жерден, ауылдық елді мекендердің жерінен және босалқы жерден беріледі.  4. Жеке қосалқы шаруашылық жүргізуге, бақ шаруашылығымен айналысуға және саяжай құрылысына, **балық өсіру шаруашылығына (акваөсіруге)** арналған жер учаскелерінің меншік иелері болып табылатын азаматтар ортақ мүдделеріне қарай құқықтық жағдайы Қазақстан Республикасының заңдарында айқындалатын жай серіктестіктерге, бағбандық немесе өзге де тұтыну кооперативтеріне бірігуге құқылы. | Қазақстанда балық өсіру (акваөсіру) шикізаты мен өнімін ауыл шаруашылығы өніміне қоспаған жағдайда құқықтары бұзылуы мүмкін балық өсіру жөніндегі жеке қосалқы шаруашылықтар бар екенін атап өткен жөн.  Қолданыстағы заңнаманы сәйкестікке келтіру мақсатында балық өсіру (акваөсіру) бағытын енгізу ұсынылады. |
| **2. «Асыл тұқымды мал шаруашылығы туралы» 1998 жылғы 9 шілдедегі Қазақстан Республикасының Заңы** | | | | |
|  | 1-баптың  20) тармақшасы | 1-бап. Осы Заңда пайдаланылатын негізгі ұғымдар  20) ауыл шаруашылығы малы (бұдан әрі – мал) – адам өсiретiн, ауыл шаруашылығы өндiрiсiне тiкелей қатысы бар малдардың, құстардың, балықтардың және бал араларының барлық түрi; | 1-бап. Осы Заңда пайдаланылатын негізгі ұғымдар  **20) ауыл шаруашылығы жануарлары – мал шаруашылығы өнімін алу мақсатында адам өсіретін жануарлар, құстар, балықтар және бал аралары;** | «ауыл шаруашылығы жануарлары» ұғымын егжей-тегжейлі ашу мақсатында осы редакция ұсынылады |
| **3. «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасының Заңы** | | | | |
|  | 27-баптың  1-тармағының  38) тармақшасы | 27-бап. Облыс, республикалық маңызы бар қала, астана әкімдігінің құзыретi  1. Облыс, республикалық маңызы бар қаланың, астананың әкімдігі Қазақстан Республикасының заңнамасына сәйкес:  **38) Жоқ;** | 27-бап. Облыс, республикалық маңызы бар қала, астана әкімдігінің құзыретi  1. Облыс, республикалық маңызы бар қаланың, астананың әкімдігі Қазақстан Республикасының заңнамасына сәйкес:  **38) жеке қосалқы шаруашылықтардың және олардың ауыл шаруашылығы кооперативтерінің жай-күйі және оларды дамыту туралы ақпаратты жеке қосалқы шаруашылықтарды дамыту мәселелері жөніндегі уәкілетті органға береді.** | Облыс әкімдіктеріне жеке қосалқы шаруашылықтардың қызметін дамыту мен нығайтуда қосымша өкілеттік беру мақсатында |
|  | 39-3-баптың  3-тармағының  4-6) тармақшасы | 39-3-бап. Жергілікті қоғамдастық жиындары мен жергілікті қоғамдастық жиналыстары  3. Жергілікті қоғамдастық жиналысы жергілікті маңызы бар ағымдағы мәселелер:  **4-6) Жоқ;**  **4-7) Жоқ.** | 39-3-бап. Жергілікті қоғамдастық жиындары мен жергілікті қоғамдастық жиналыстары  3. Жергілікті қоғамдастық жиналысы жергілікті маңызы бар ағымдағы мәселелер:  **4-6) ауыл әкімінің жеке қосалқы шаруашылықтарды және олардың кооперацияларын дамыту жөніндегі есебін тыңдау;** | Жеке қосалқы шаруашылықтардың қызметін дамыту мен нығайтуда жергілікті қоғамдастық жиындары мен жергілікті қоғамдастық жиналыстарына қосымша өкілеттік беру мақсатында |
| **4. «Агроөнеркәсіптік кешенді және ауылдық аумақтарды дамытуды мемлекеттік реттеу туралы» 2005 жылғы 8 шілдедегі Қазақстан Республикасының Заңы** | | | | | |
|  | 1-баптың  13) тармақшасы | 1-бап. Осы Заңда пайдаланылатын негізгі ұғымдар  13) ауыл шаруашылығы өнiмi – бал ара шаруашылығын қоса алғанда, өсiмдiк шаруашылығы мен мал шаруашылығының, оның ішінде органикалық өндіру арқылы алынған шикiзаты және өнiмi, сондай-ақ оларды бастапқы қайта өңдеу арқылы алынған өнiмдер; | 1-бап. Осы Заңда пайдаланылатын негізгі ұғымдар  13) ауыл шаруашылығы өнімі – бал ара шаруашылығын, балық өсіру шаруашылығын (акваөсіруді) қоса алғанда, өсімдік шаруашылығы мен мал шаруашылығының, оның ішінде органикалық өнім өндіру арқылы алынған, сондай-ақ оларды бастапқы қайта өңдеу арқылы алынған өнімдер шикізаты және өнімі; | Қазақстанда балық өсіру (акваөсіру) шикізаты мен өнімін ауыл шаруашылығы өніміне қоспаған жағдайда құқықтары бұзылуы мүмкін балық өсіру жөніндегі жеке қосалқы шаруашылықтар бар екенін атап өткен жөн.  Қолданыстағы заңнаманы сәйкестікке келтіру мақсатында балық өсіру (акваөсіру) бағытын енгізу ұсынылады. |
| **5. «Жайылымдар туралы» 2017 жылғы 20 ақпандағы Қазақстан Республикасының Заңы** | | | | |
|  | 1-баптың  2) тармақшасы | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  2) екпе жайылымдар – шығымдылығы жоғары шалғын өсіру, оларға күтім жасау және ұтымды пайдалану жөніндегі агротехникалық іс-шаралардың ғылыми негізделген жүйесі негізін құрайтын, өнімділігі жоғары жемшөп дақылдары бар жайылымдар; | 1-бап. Осы Заңда пайдаланылатын негізгі ұғымдар  Осы Заңда мынадай негізгі ұғымдар пайдаланылады:  **2) екпе (жасанды) жайылымдар –тұрақты, өнімділігі жоғары жемшөп алқаптары бар, ауыл шаруашылығы жануарларын ұтымды күтіп-бағу және оларға зооветеринариялық қызмет көрсету үшін шалғынның жоғары шығымдылығын қамтамасыз етуге арналған жүйелермен және құрылғылармен, мал иіретін жерлермен және суаттармен жарақталған жайылымдар;** | «екпе (жасанды) жайылымдар» ұғымын толық және егжей-тегжейлі ашу мақсатында осы редакция ұсынылады |
|  | 13-баптың  2-тармағы  8) тармақшасының  8-абзацы | 13-бап. Жайылымдарды басқару және оларды пайдалану жөніндегі жоспар  2. Жайылымдарды басқару және оларды пайдалану жөніндегі жоспар:  8) тиісті әкімшілік-аумақтық бірлікте жайылымдарды ұтымды пайдалану үшін қажетті өзге де талаптарды қамтуға тиіс.  Жайылымдарды басқару және оларды пайдалану жөніндегі жоспар:  жайылымдарды геоботаникалық зерттеп-қараудың жай-күйі туралы мәліметтер;  ветеринариялық-санитариялық объектілер туралы мәліметтер;  иелерін – жайылым пайдаланушыларды, жеке және (немесе) заңды тұлғаларды көрсете отырып, ауыл шаруашылығы жануарлары мал басының саны туралы деректер;  ауыл шаруашылығы жануарларының түрлері мен жыныстық жас топтары бойынша қалыптастырылған үйірлердің, отарлардың, табындардың саны туралы деректер;  шалғайдағы жайылымдарда жаю үшін ауыл шаруашылығы жануарларының мал басын қалыптастыру туралы мәліметтер;  екпе және аридтік жайылымдарда ауыл шаруашылығы жануарларын жаю ерекшеліктері;  малды айдап өтуге арналған сервитуттар туралы мәліметтер;  мемлекеттік органдар, жеке және (немесе) заңды тұлғалар берген өзге де деректер ескеріле отырып қабылданады. | 13-бап. Жайылымдарды басқару және оларды пайдалану жөніндегі жоспар  2. Жайылымдарды басқару және оларды пайдалану жөніндегі жоспар:  8) тиісті әкімшілік-аумақтық бірлікте жайылымдарды ұтымды пайдалану үшін қажетті өзге де талаптарды қамтуға тиіс.  Жайылымдарды басқару және оларды пайдалану жөніндегі жоспар:  жайылымдарды геоботаникалық зерттеп-қараудың жай-күйі туралы мәліметтер;  ветеринариялық-санитариялық объектілер туралы мәліметтер;  иелерін – жайылым пайдаланушыларды, жеке және (немесе) заңды тұлғаларды көрсете отырып, ауыл шаруашылығы жануарлары мал басының саны туралы деректер;  ауыл шаруашылығы жануарларының түрлері мен жыныстық жас топтары бойынша қалыптастырылған үйірлердің, отарлардың, табындардың саны туралы деректер;  шалғайдағы жайылымдарда жаю үшін ауыл шаруашылығы жануарларының мал басын қалыптастыру туралы мәліметтер;  **екпе (жасанды)** және аридтік жайылымдарда ауыл шаруашылығы жануарларын жаю ерекшеліктері;  малды айдап өтуге арналған сервитуттар туралы мәліметтер;  мемлекеттік органдар, жеке және (немесе) заңды тұлғалар берген өзге де деректер ескеріле отырып қабылданады. | Ұсынылып отыран редакцияға сәйкес келтіру мақсатында |

**Қазақстан Республикасы**

**Ауыл шаруашылығы министрі Е. Қарашөкеев**